OpenLLM-France/wikimedia huggingface dataset:
# Foca del Baikal

La foca del Baikal (Pusa sibirica) és una espècie de foca endèmica del llac Baikal a Sibèria. Com la foca del Caspi, està relacionada amb la foca anellada de l'Àrtida. La foca del Baikal és la més petita de les foques veritables, i amb l'excepció de la subpoblació de les foques que viuen a la Badia de Hudson al Quebec, són les úniques espècies de pinnípedes que viuen en aigües dolces.
És un misteri com van arribar al llac Baikal aquestes foques, ja que estan a centenars de quilòmetres del mar. Potser hi va haver un passatge d'aigua que, en algun moment, connectava el llac amb l'oceà Àrtic.
S'estima que hi unes 60.000 foques del Baikal i actualment la seva caça està prohibida.

## Mesures

* Pes: 70 kg de mitjana, 150 kg màxim
* Llargada: 1,3 m de mitjana
* Alimentació: principalment el peix Comophorus baikalensis i gòbids
* Cadells: normalment un, de vegades dos
* Temps de capbussament: normalment entre 20 i 25 minuts (de 45 a 60 minuts màxim)

## Reproducció

Les femelles arriben a la maduresa sexual entre els 3 i els 6 anys i els mascles entre els 4 i els 7 anys. El dimorfisme sexual no és gaire accentuat. S'aparellen dins l'aigua. Són lleugerament polígams i lleugerament territorials. Els cadells són alletats durant dos mesos i mig, gairebé el doble de temps que les altres foques del món. Poden viure fins a 50 anys que també és més que les altres foques.

## Bibliografia

* Peter Saundry. 2010. Baikal seal. Encyclopedia of Earth. topic editor: C. Michael Hogan; ed. in-chief: Cutler J. Cleveland. Washington, DC (Accessed May 21, 2010)
* Earth Island Institute. "The Lake Baikal Seal: Already Endangered" (on-line), Baikal Watch. (Accessed March 6, 2004; archive.org link added August 25, 2010.)

## Referències

* ↑ Randall R. Reeves, Brent S. Stewart, Phillip J. clapham, James A. Powell, "National Audubon Society Guide to the Marine Mammals of the World", Alfred A. Knopf publishing, New York, 2002
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# Fram

El Fram (endavant en noruec) és un vaixell que utilitzaren els exploradors noruecs, Fridtjof Nansen, Otto Sverdrup, Oscar Wisting i Roald Amundsen entre 1893 i 1912 en diverses expedicions a l'Àrtida i l'Antàrtida.
Va ser dissenyat i construït pel constructor de vaixells escocès-noruec Colin Archer per a l'expedició àrtica de Fridtjof Nansen de 1893 en la qual el pla era deixar empresonar el Fram a la capa de gel de l'Àrtida i flotar amb ella sobre el pol nord.

## Història

Fou construït per l'armador noruec Colin Archer per ser usat en l'expedició àrtica de Fridtjof Nansen de 1893. Va ser batejat el 26 d'octubre de 1892. El Fram va viatjat més al nord (85° 57′ N) i més al sud (78° 41′ S) que qualsevol altre vaixell de fusta. Actualment es troba exposat al Museu del Fram a Oslo.
Fou utilitzat entre 1893 i 1896 per l'expedició Àrtica de Nansen, entre 1898 i 1902 per l'exploració de les illes de l'Arxipèlag Àrtic Canadenc i entre 1910 i 1912 per l'Expedició Amundsen que assolí per primer cop el pol Sud.

## Forma del buc

Els bucs dels vaixells destinats a navegar en mars freds, susceptibles de glaçar-se i empresonar les naus, es dissenyaven i construïen de forma molt reforçada. L’objectiu era que el buc pogués resistir les grans pressions del banc de glaç per la resistència directa dels elements del buc. Les formes del Fram, sense oblidar els elements reforçats, estaven pensades per a que el vaixell cedís a la pressió del gel desplaçant-se cap a la superfície (el gel “escopia” el buc de costats inclinats).

## Referències

* ↑ Amundsen, Roald. The South Pole: An Account of the Norwegian Antarctic Expedition in the (en anglès). BoD – Books on Demand, 2013-06-21, p. 436. ISBN 978-3-8457-1122-5.
* ↑ Anker, Peder. The Power of the Periphery: How Norway Became an Environmental Pioneer for the World (en anglès). Cambridge University Press, 2020-05-28, p. 14. ISBN 978-1-108-80149-2.
* ↑ «Fridtjof Nansen Biographical: The Nobel Peace Prize 1922» (en anglès americà). nobelprize.org. [Consulta: 5 març 2022].
* ↑ Johnson, Charles W. Ice Ship: The Epic Voyages of the Polar Adventurer Fram (en anglès). ForeEdge from University Press of New England, 2014-10-07, p. 25. ISBN 978-1-61168-604-3.
* ↑ Amundsen, Captain Roald. The South Pole: An Account of the Norwegian Antarctic Expedition in the Fram, 1910-1912 (en anglès). Cooper Square Press, 2000-11-21, p. 356. ISBN 978-1-4617-3204-4.
* ↑ Lago, C. Sobre huellas de gigantes (en castellà). Penguin Random House Grupo Editorial España, 2016, p. 74. ISBN 978-84-03-51538-3.
* ↑ Jon Stephenson. Crevasse Roulette: The First Trans-Antarctic Crossing 1957-58. Rosenberg, 2009, p. 168. ISBN 978-1-922013-44-6.
* ↑ Bulletin de géographie d'Aix-Marseille (en francès). Secretariat de la Société de géographie, 1894, p. 151.

## Bibliografia addicional

* Cacho, Javier. Yo, el Fram : el buque más famoso de la historia de la exploración polar. Madrid: Fórcola Ediciones, 2018. ISBN 978-84-17425-24-1.
* Marchamalo, Jesús. La conquista de los polos : Nansen, Admunsen y el Fram. Primera edición: noviembre de 2018, 2018. ISBN 978-84-17281-78-6.

## Vegeu també

* Expedició Fram
# Sela (Edom)

Sela (àrab: السلع, as-Salaʿ; hebreu: סֶּלַע, Sela‛‎, que significa ‘roca’; grec: Πέτρα; llatí: Petra) va ser la capital d'Edom, estava situada a la gran vall que s'estén des de la Mar Morta al Mar Roig (2 Reis 14:7). Estava prop del Mont Hor i prop del desert de Zin. És mencionada pel profeta Isaies. Sela està identificada amb les ruïnes de Sela, a l'est de Tafileh a Jordània.
Sela apareix a la Vulgata amb el nom de Petra, la traducció grega de la paraula semítica Sela, que significa ‘roca’. Això va fer que Sela es confongués amb la ciutat nabatea de Rekem, coneguda pel món hel·lenístic com a Petra.

## Referències

* ↑ Forder, A. «Sela or Petra, "The Strong City." The Ruined Capital of Edom» (en anglès). The Biblical World, 18, 5, 11-1901, pàg. 328–337. DOI: 10.1086/472910. ISSN: 0190-3578.
* ↑ Josephus. Loeb Classical Library. Jewish Antiquities (en anglès), 1930. DOI 10.4159/DLCL.josephus-jewish_antiquities.1930.
# Brunzit

Brunzit és un grup de música dedicat al ball folk, ball de plaça, o dansa popular. Des de 2011, quan el grup s'estrenà fent tallers de ball i animacions de ball folk al Festival "Gran Ball de Catalunya", Brunzit ha passat per nombroses places, esdeveniments públics i privats i festivals de Catalunya i l'estranger: Els cicles Ofolk d'Olot, Qrambla de Girona, Daró Folk de la Bisbal d'Empordà, Danses a la Plaça del Rei de Barcelona, Tradiballcoloma de Santa Coloma de Gramenet, Danses al carrer de Sabadell, o Cerdanyola Folk de Cerdanyola del Vallès; també els tallers de ball i les ballades populars de Brunzit han passat pel festival Tradicionàrius que té lloc al Centre Artesà Tradicionàrius (CAT) de Barcelona, a la Fira Mediterrània de Manresa, a la Trobada d'Acordionistes dels Pirineus que té lloc a Arsèguel i la Seu d'Urgell o per la Casa de Cultura de Girona, així com el festival dedicat a l'acordió "Trek er es uut" (Països baixos). Brunzit aprofundeix en les sonoritats i els ritmes de la música tradicional catalana, al mateix temps que experimenta amb la vivència de fer música i moviment o dansa, tot retrobant les sensacions o els sentiments de l'arrel tradicional.
Brunzit té dos discos publicats: Maiadansa i INS.

## Discografia

* Maiadansa (Ed. Temps Record, 2012), són noves músiques de gènere folk dins el repertori del ball de plaça, amb temes propis i arranjaments de tonades populars del Pirineu i la Mediterrània. És la fusió d'arrelament i modernitat. .A Maiadansa hi ha diatònic, violí, flauta i violoncel: Albert Dondarza Don (violí), Joan Naspleda (flauta i animació), Daniel Regincós (violoncel) i Perepau Ximenis (acordió diatònic).
* INS (Ed. Temps Record, 2016) és un material fruit de la creació, la inspiració, la senzillesa i l'emoció, fruit dels instints i el moviment. La música de INS és abocada al ball folk, o ball de plaça, buscant una connexió íntima entre músics i balladors. INS ha estat gravat per Adrià Garcia (violí), Joan Naspleda (flauta i animació), Daniel Regincós (violoncel), Roser Rubió (veu i animació) i Perepau Ximenis (acordió diatònic). Col·laboradors: Albert Dondarza (Percussió) i Josep Maria Ribelles (Arpa)

## Enllaços externs

* Brunzit - Lloc web oficial
* https://www.facebook.com/brunzitfolk/
* Notícia El Punt Avui
# William Messner-Loebs

William Messner-Loebs (Ferndale, 19 de febrer de 1949) nascut com a William Francis Loebs, Jr. és un guionista i dibuixant de còmics estatunidenc. Durant la seua infància se li va amputar el seu braç dret per damunt del muscle a causa d'un tumor cancerós.
La seua carrera dins l'àmbit dels còmics començà amb la publicació d'un relat curt a la revista underground de còmics Kitchen Sink per a la sèrie de còmics Bizarre Sex. També guionitzà alguns còmics de la sèrie Cerebus the Aardvark.
Ha col·laborat a la sèrie de còmics Flash.

## Obres

* Journey (1983-circa 1989)
* Cerebus the Aardvark (com a col·laborador)
* Flash (com a col·laborador)
* Nightwitch (de Power Comics; posant la tinta)
* Epicurus the Sage (1989)

## Premis

Ha rebut el Premi Inkpot el 1987 i el Premi Bill Finger per l'Excel·lència en Guió el 2017.

## Referències

* ↑ «William F. Messner-Loebs». INDUCKS. Arxivat de l'original el 20 d’abril 2015. [Consulta: 18 juliol 2011].
* ↑ Miller, John Jackson. «Comics Industry Birthdays». Comics Buyer's Guide, 10-06-2005. Arxivat de l'original el 21 de gener 2016. [Consulta: 26 juny 2022].
* 1 2 3 «Bill Messner-Loebs». Lambiek Comiclopedia, 14-05-2017. [Consulta: 18 juliol 2017].
* ↑ Cronin, Brian «Almost Hidden – William Messner-Loebs' Run on Flash». CBR, 26-10-2014 [Consulta: 18 juliol 2017].
* ↑ «Drawn Out: The 50 Best Non-Superhero Graphic Novels». Rolling Stone, 05-05-2014 [Consulta: 18 juliol 2017]. «Còpia arxivada». Arxivat de l'original el 2017-07-05. [Consulta: 18 juliol 2017].
* ↑ Rothschild, D. Aviva. Graphic Novels: A Bibliographic Guide to Book-length Comics. Libraries Unlimited, 1995, p. 126–127. ISBN 1-56308-086-9.
* ↑ «Inkpot Award Winners». Hahn Library Comic Book Awards Almanac. Arxivat de l'original el 2012-07-09. [Consulta: 18 juliol 2017].
* ↑ Cavna, Michael «Not just a visual giant: Comic-Con awards salute Jack Kirby for his comics writing». The Washington Post, 16-06-2017 [Consulta: 18 juliol 2017].
# Balena amb bec de Gray

La balena amb bec de Gray o zífid de Gray (Mesoplodon grayi) és un dels membres més ben coneguts del gènere de cetacis Mesoplodon. El nom científic fa referència a John Edward Gray, un zoòleg del Museu Britànic. És una espècie bastant gregària que queda avarada bastant sovint per un zífid. És notable perquè és l'únic zífid, a part del zífid becut de Shepherd (que no és del gènere Mesoplodon), que té moltes dents.

## Referències

* ↑ Entrada «Mesoplodon grayi» de la Paleobiology Database (en anglès). [Consulta: 20 desembre 2022].
* ↑ «balena amb bec de Gray». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 26 gener 2025].
* ↑ Beolens, Watkins i Grayson, 2009, «Gray».

## Bibliografia

* Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009. ISBN 978-0801893049.
Espècies vivents de cetacis :
Regne Animalia  · Embrancament Chordata  · Classe Mammalia  · Infraclasse Eutheria  · Superordre Laurasiatheria  · (sense categoria) Artiodactyla  · (sense categoria) Whippomorpha :
Subordre Mysticeti :
Subordre Odontoceti (continua més avall) :
Subordre Odontoceti (contina més amunt) :
# Omar Alderete

Omar Alderete (Asunción, Paraguai, 26 de desembre de 1996) és un futbolista paraguaià que juga com a defensa pel Getafe CF de la Primera Divisió, i és també internacional amb la selecció del Paraguai.

## Trajectòria

Alderete va començar la seva carrera amb el club Cerro Porteño, va jugar per la sub-20 en la Copa Libertadores Sub-20 de 2016 entre gener i febrer de 2016 on va marcar un gol (contra el Club Bolívar) en tres partits. Mesos després, al maig de 2016, Alderete va fer el seu debut com a professional amb el club en una derrota en la primera divisió paraguaiana contra el Rubio Ñu. En la seva tercera aparició en la lliga, va marcar el seu primer gol en la categoria absoluta en una victòria a domicili davant el Club Guaraní el 31 de juliol.
L'agost de 2017, Alderete va fitxar cedit pel Gimnasia y Esgrima de la Plata de la Primera Divisió de l'Argentina. La seva primera aparició va ser en un empat 4-4 amb Defensa y Justícia el 26 d'agost.
Després d'un gol en vint-i-dos partits amb Gimnasia y Esgrima, Alderete va completar un traspàs al Club Atlético Huracán en finalitzar la seva cessió.
El 4 de juny de 2019, Alderete va arribar a un acord per anar al Basilea de la Superliga de Suïssa; que es va aprovar oficialment l'11 de juny. El seu debut va arribar en la lliga davant l'FC Sion el 19 de juliol, abans de marcar el seu primer gol quatre dies després en un partit de classificació de la Lliga de Campions de la UEFA davant el PSV Eindhoven.

### Hertha BSC

El 5 d'octubre de 2020 va signar contracte amb l'Hertha BSC. Va fer el seu debut en un partit que va acabar 2-1 al Red Bull Arena contra el RB Leipzig el 24 d'octubre. Després d'una primera temporada en l'equip berlinès, al juliol de 2021 va ser cedit al València CF per al curs 2021-22, amb opció de compra al final de la temporada.

### Getafe

El 19 d'agost de 2022, Alderete va fitxar pel Getafe CF cedit amb opció a compra. El 25 de maig de l'any següent va signar contracte per cinc anys amb el club.

## Referències

* ↑ «Omar Alderete». World Football [Consulta: 8 juny 2019].
* ↑ «Nuevo lobo». , 03-08-2017 [Consulta: 3 juliol 2021].
* ↑ «Omar Alderete dejó Cerro y firmó por Gimnasia». , 04-08-2017 [Consulta: 3 juliol 2021].
* ↑ «Der FC Basel 1893 verpflichtet Omar Alderete» (en alemany). , 04-06-2019 [Consulta: 3 juliol 2021]. Arxivat 2019-06-08 a Wayback Machine. «Còpia arxivada». Arxivat de l'original el 2019-06-08. [Consulta: 24 juliol 2021].
* ↑ «Omar Alderete signs for Hertha» (en anglès). Hertha BSC, 05-10-2020. Arxivat de l'original el 2020-10-09. [Consulta: 3 juliol 2021].
* ↑ «Comunicado oficial: Omar Alderete». , 12-07-2021 [Consulta: 12 juliol 2021].
* ↑ «Comunicado Oficial| Alderete» (en castellà), 19-08-2022. [Consulta: 19 agost 2022].
* ↑ «Comunicado Oficial | Alderete» (en castellà). Getafe CF, 25-05-2023. [Consulta: 30 juny 2023].

## Enllaços externs

* Fitxa d'Alderete a flashscore.es
* Fitxa d'Alderete a transfermarkt.es
# Guido Alvarenga

Guido Alvarenga (Asunción, Paraguai, 24 d'agost de 1970) és un exfutbolista paraguaià.
Va disputar 24 partits amb la selecció del Paraguai, amb la qual disputà el Mundial de 2002.

## Referències

* ↑ National Football Teams
* ↑ «Paraguay's World Cup squad 2002». planetworldcup.com. [Consulta: 16 desembre 2017].
* ↑ Mamrud, Roberto. «Paraguay - Record International Players». RSSSF, 17-06-2009. [Consulta: 20 agost 2009].
# Richart Báez

Richart Báez (Asunción, Paraguai, 31 de juliol de 1973) és un futbolista paraguaià ja retirat que disputà vint-i-sis partits amb la selecció del Paraguai i disputà el Mundial de 2002.

## Referències

* ↑ National Football Teams
* ↑ «Paraguay's World Cup squad 2002». planetworldcup.com. [Consulta: 16 desembre 2017].
# Miguel Ángel Benítez Pavón

Miguel Ángel Benítez Pavón (nascut el 19 de maig de 1970 a Santísima Trinidad, Paraguai) és un exfutbolista i entrenador de futbol paraguaià.

## Trajectòria

Després de passar per diversos clubs del seu país, com l'Sportivo Villa Elisa i el Club Recoleta, el 1993 passa a la lliga espanyola, fitxat per l'Atlètic de Madrid. Al club matalasser no gaudiria de massa oportunitats, sent cedit a la UD Almeria i al Mèrida.
El 1995 s'incorpora al RCD Espanyol, club on militaria fins a sis temporades, sent un dels símbols blanc-i-blaus de la segona meitat dels 90, i on guanyaria la Copa del Rei del 2000.
El 2001 retorna al seu país per passar dos anys al Club Olimpia, tot ampliant el seu palmarès amb la Libertadores del 2002 i la Recopa Sudamericana de l'any següent. Després d'un pas fugaç per l'Almeria, el 2004 fitxa per l'Universitario de Deportes peruà. La seua darrera etapa com a jugador tindria lloc entre el 2006 i el 2007, passant per l'Sportivo Luqueño, l'Olímpia de nou i el Guaraní.
La seua trajectòria com a entrenador comença el 2008 quan es fa càrrec del Club Silvio Pettirossi, del seu país.

## Selecció

Benítez va jugar en 30 ocasions amb la selecció paraguaiana de futbol, i va marcar fins a 11 gols. Va formar part del combinat del seu país que va acudir al Mundial de 1998 i a la Copa Amèrica 1999.

## Referències

* ↑ Estadístiques amb la selecció - RSSSF.com (anglès)
* ↑ «Paraguay's World Cup squad 1998». planetworldcup.com. [Consulta: 16 desembre 2017].
* ↑ Paraguay wins to explode into second round; The Washington Post, 24 juny 1998
* ↑ Copa América 1999 Arxivat 9-7-2015 a Wayback Machine.; at RSSSF
# Varanop

El varanop (Varanops brevirostris) és una espècie de sinàpsid pelicosaure de la família dels varanòpids. Va viure al Permià superior en el que actualment és Nord-amèrica.

## Referències

* Varanops a Palaeos Arxivat 2010-11-26 a Wayback Machine.
# Eufemio Cabral

Eufemio Cabral (21 de març de 1958) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1986. Jugà principalment a clubs de la lliga espanyola com València CF, Racing de Santander o Hèrcules CF.

## Referències

* ↑ «Paraguay's World Cup squad 1986». planetworldcup.com. [Consulta: 16 desembre 2017].
* ↑ 1986 FIFA World Cup Mexico Arxivat 2011-10-03 a Wayback Machine.
* ↑ Eufemio Cabral a National-Football-Teams.com (anglès)
* ↑ Eufemio Cabral a BDFutbol
# Arsenio Pastor Erico

Arsenio Pastor Erico (Asunción, 30 de març de 1915 - 23 de juliol de 1977) fou un futbolista paraguaià dels anys 30 i 40.
És considerat el millor futbolista paraguaià de tots els temps.
Començà la seva trajectòria al Club Nacional d'Asunción, on debutà a l'edat de 15 anys. Durant els inicis dels anys 30 participà amb una selecció de la Creu Roja en una gira per Argentina, amb la intenció de recollir fons per la Guerra del Chaco. Les seves bones actuacions feren que el Club Atlético Independiente es fixés en ell i l'incorporés a la seva disciplina. Debutà amb Independiente el 6 de maig de 1936. El 1937 realitzà una gran campanya marcant 47 gols. El 1938 en marcà 43, guanyant el campionat, i el 1939 40.
Ja veterà defensà els colors d'Huracán, acabant la seva carrera de nou a Nacional. També defensà els colors de la selecció de futbol del Paraguai.
Durant la seva vida professional va rebre nombrosos sobrenoms com el rey del goI, el saltarín rojo, el hombre de goma, el semidiós o el artillero.
Arsenio Erico també visqué una breu etapa com a entrenador dirigint el Nacional i el Club Sol de América.
Grans llegendes del futbol com Alfredo Di Stéfano, el brasiler Leônidas da Silva i el paraguaià Delfín Benítez Cáceres han considerat Erico com un dels millors jugadors de la història. El davanter argentí Francisco Varallo recordà Erico com un fenomen que excel·lia a marcar gols de cap pel seu gran salt.
L'estadi del Club Nacional porta el seu nom, i seccions de l'estadi Defensores del Chaco al Paraguai i l'estadi Libertadores de América a Avellaneda també duen el nom d'Arsenio Erico.

## Palmarès
### Campionats nacionals

* Campionat argentí de futbol:
** 1938, 1939
* Copa Dr. Carlos Ibarguren:
** 1938, 1939
* Copa Adrián C. Escobar:
** 1939
* Lliga paraguaiana de futbol:
** 1942

### Campionats internacionals

* Copa Aldao:
** 1938, 1939

### Distincions individuals

* Màxim golejador del campionat argentí de futbol:
** 1937, 1938, 1939

## Referències

* 1 2 3 4 «Hemeroteca - MundoDeportivo.com». [Consulta: 20 desembre 2017].
* ↑ Arsenio Erico: Un jugador glorioso del fútbol paraguayo
* ↑ «Arsenio Pastor Saltarín Rojo Erico Martínez». Albigol, 2007. [Consulta: 23 juliol 2008].
* ↑ «Arsenio Erico». Independiente Website, 2003. Arxivat de l'original el 24 de juliol 2008. [Consulta: 23 juliol 2008].
* ↑ La Platea "Arsenio Erico" en "Diabólicos"
# Castor de Kellogg

El castor de Kellog (Castor californicus, també anomenat Castor accessor) és una espècie extinta de rosegador que visqué a l'oest de Nord-amèrica des de finals del Miocè fins a principis del Plistocè. Era similar a l'actual castor americà (Castor canadensis), però més gros. Era un animal semiaquàtic, tal com els altres membres del gènere Castor. Se n'han trobat fòssils als estats de Nebraska, Califòrnia, Washington i Idaho als Estats Units d'Amèrica i a l'estat de Sonora a Mèxic.

## Referències

* 1 2 «Castor californicus». The Paleobiology Database. [Consulta: Consultat el 30 setembre 2007]. (anglès)
* ↑ Kurtén, Björn. Pleistocene Mammals of North America. Columbia University Press, pàg. 236-237, 1980. ISBN 0-231-03733-3. (anglès)
# Diego Gavilán

Diego Gavilán (1 de març de 1980) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 2002 i 2006. Va destacar a la lliga anglesa a les files del Newcastle United el 2000.

## Referències

* ↑ Mercado de pases... Última Hora
* ↑ «Paraguay's World Cup squad 2006». planetworldcup.com. [Consulta: 16 desembre 2017].
* ↑ http://www.footballfancast.com/football-blogs/wrong-diego-gavilan
* ↑ «Newcastle 2 - 0 Coventry». 4TheGame, 29-04-2000. Arxivat de l'original el 30 de desembre 2007. [Consulta: 19 novembre 2009].
# Eliseo Insfrán

Eliseo Insfrán (27 d'octubre de 1935) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1958.

## Referències

* ↑ Eliseo Insfrán Fitxa i estadístiques a la FIFA
* ↑ Eliseo Insfrán a National-Football-Teams.com (anglès)
# Ramón Mayeregger

Ramón Mayeregger (Asunción, 26 de febrer de 1934) és un exfutbolista paraguaià.

## Selecció del Paraguai

Va formar part de l'equip paraguaià a la Copa del Món de 1958. Fou jugador d'Emelec de l'Equador.

## Referències

* ↑ «1958 FIFA World Cup Sweden». Arxivat de l'original el 2011-10-13. [Consulta: 4 gener 2018].
* ↑ Ramón Mayeregger Fitxa i estadístiques a la FIFA
* ↑ Historia de emelec – Emelecista a historia-de-emelec